Държавен вестник, бр. 71, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  71
„Член 106
Решения, подлежащи на обжалване
(1) На обжалване подлежат решенията на 
получаващата секция, експертизните отдели, 
отделите по възраженията и правния отдел. 
Жалбата има суспензивен ефект.
(2) Решение, с което не се прекратява 
производството по отношение на една от 
страните, може да се обжалва само заедно с 
окончателното решение, освен ако решението 
позволява подаване на отделни жалби.
(3) Правото за подаване на жалба срещу 
решения, отнасящи се до разпределението или 
определянето на разходите за производството 
по възраженията, може да бъде ограничено 
в Правилника за прилагане.“
53. Член 108 се изменя така: 
„Член 108
Срок и форма на жалбата
Уведомление за жалбата се подава в Евро­
пейското патентно ведомство в съответствие с 
Правилника за прилагане в срок два месеца от 
уведомлението за решението. Уведомлението 
за жалбата не се счита за подадено, докато не 
бъде платена таксата за обжалването. В срок 
четири месеца от уведомлението за решени­
ето се представят основанията за жалбата в 
съответствие с Правилника за прилагане.“
54. Член 110 се изменя така:
„Член 110
Разглеждане на жалби
Ако жалбата е допустима, колегията по жал­
бите проверява дали е основателна. Жалбата 
се разглежда в съответствие с Правилника 
за прилагане.“
55. Създава се нов член 112а след член 112: 
„Член 112а
Молба за преразглеждане от разширената 
колегия по жалбите
(1) Всяка страна в производството по 
жалбата, която е засегната от решението на 
колегията по жалбите, може да подаде молба 
за преразглеждане на решението от Разшире­
ната колегия по жалбите.
(2) Молбата може да се подаде само на 
следните основания:
(а) член на колегията по жалбите е участвал 
във вземането на решението в противоречие 
с член 24, алинея 1 или е участвал, въпреки 
че е бил изключен по силата на решение 
съгласно член 24, алинея 4;
(б) в колегията по жалбите е участвало 
лице, което не е член на колегиите по жалбите;
(в) извършено е съществено нарушение 
на член 113;
(г) по време на производството по жалбата 
е извършено друго съществено нарушение на 
процедурата, дефинирано в Правилника за 
прилагане; или
(д) на решението е повлияло криминално 
деяние, което е установено съгласно услови­
ята, залегнали в Правилника за прилагане.
(3) Молбата за преразглеждане няма сус­
пензивен ефект.
(4) Молбата за преразглеждане трябва да 
е обоснована в съответствие с Правилника 
за прилагане. Ако се основава на алинея 2 
от (а) до (г), молбата трябва да бъде пода­
дена в срок два месеца от уведомлението за 
решението на колегията по жалбите. Ако се 
основава на алинея 2(д), молбата трябва да 
бъде подадена в срок два месеца от датата 
на установяване на криминалното деяние и 
не по-късно от пет години от уведомлението 
за решението на колегията по жалбите. Мол­
бата не се счита за подадена, докато не бъде 
платена съответната такса.
(5) Разширената колегия по жалбите раз­
глежда молбата за преразглеждане в съот­
ветствие с Правилника за прилагане. Ако 
молбата е основателна, разширената колегия 
по жалбите отменя решението и възобновява 
производство пред колегиите по жалбите в 
съответствие с Правилника за прилагане.
(6) Всяко лице, което в посочена договаря­
ща страна добросъвестно е използвало или е 
извършило ефикасна и сериозна подготовка 
за използване на изобретението, предмет на 
публикувана европейска патентна заявка или 
европейски патент в периода между решението 
на колегията по жалбите и публикацията в 
Европейския патентен бюлетин на уведомлени­
ето за решението на разширената колегия по 
жалбите, може по негова молба да продължи 
без заплащане да използва изобретението в 
своята дейност или за нуждите на тази дейност.“
56. Член 115 се изменя така:
„Член 115
Възражения от трети лица
В производство пред Европейското патент­
но ведомство след публикуване на европей­
ската патентна заявка всяко трето лице може 
в съответствие с Правилника за прилагане 
да направи възражение относно патенто­
способността на изобретението, предмет на 
заявката или патента. Това лице не е страна 
в производството.“
57. Член 117 се изменя така:
„Член 117
Начини за представяне и събиране на дока­
зателства
(1) В производството пред Европейското 
патентно ведомство начините за представя­
не или събиране на доказателства включват 
следното:
(а) изслушване на страните;
(б) искания за информация;
(в) представяне на документи;
(г) изслушване на свидетели;